
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 697 

19 Αυγούστου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση, έγκριση και προκήρυξη διενέργειας ευρείας 
δειγματοληπτικής έρευνας σχετικής με τη διάρ¬ 
θρωση των γεωργικών και κτηνοτροφικών εκμεταλ¬ 
λεύσεων της Χώρας και την απασχόληση του πληθυ¬ 
σμού σε αυτές, έτους 1997 . 1 

Ανάθεση, έγκριση και προκήρυξη διενέργειας της 

έρευνας των εργατικών ατυχημάτων . 2 

Ανάθεση, έγκριση και προκήρυξη διενέργειας της 
έρευνας Διάρθρωσης των Ναυτιλιακών Επιχειρή¬ 
σεων και των πλοίων . 3 

Περί συστάσεως και λειτουργίας του «ΚΕΝΤΡΙΚΟΥ ΤΑ¬ 
ΜΕΙΟΥ ΕΝΟΡΙΑΚΗΣ ΔΡΑΣΕΩΣ ΤΗΣ ΙΕΡΑΣ ΜΗ- 

ΤΡΟΠΟΑΕΩΣ ΑΤΤΙΚΗΣ» . 4 

Σύστασις Ιδρύματος με την επωνυμίαν «ΠΝΕΥΜΑΤΙ¬ 
ΚΟΝ ΠΟΛΙΤΙΣΤΙΚΟΝ ΚΑΙ ΣΥΝΕΔΡΙΑΚΟΝ ΚΕ- 
ΝΤΡΟΝ» Ιερού Ναού Αγίων Αναργύρων Αμαρουσίου 
της Ιεράς Μητροπόλεως Αττικής. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, 13052/Γ-436 (1) 

Ανάθεση, έγκριση και προκήρυξη διενέργειας ευρείας 
δειγματοληπτικής έρευνας σχετικής με τη διάρθρωση 
των γεωργικών και κτηνοτροφικών εκμεταλλεύσεων 
της Χώρας και την απασχόληση του πληθυσμού σε αυ¬ 
τές, έτους 1997. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεωςτης ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ.ΕΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081/92 και του άρ¬ 
θρου 1 του Ν. 2469/1997. 


γ. Του άρθρου 9 του Ν. 2392/96 «πρόσβαση της Γενι¬ 
κής Γραμματείας Εθνικής Στατιστικής Υπηρεσίας της Ελ¬ 
λάδος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ.ΕΣΥΕ». 

δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση αριθ. 1107147/1239/006Α74.10.96 
του Υπουργού Οικονομικών με θέμα: «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών». 

2. Τον Κανονισμό (ΕΟΚ) αριθ. 571/88/29.2.88 του 
Συμβουλίου «για τη διοργάνωση κοινοτικών ερευνών σχε¬ 
τικά με την διάρθρωση των γεωργικών εκμεταλλεύσεων 
κατά τη χρονική περίοδο 1988-1997», όπως έχει τροπο¬ 
ποιηθεί με τον κανονισμό (ΕΟΚ) 807/89/20.3.89 και την 
Απόφαση της Επιτροπής 93/156/ΕΟΚ/9.2.93. 

Την Οδηγία του Συμβουλίου 75/268/ΕΟΚ/28.4.75. 
Τον Κανονισμό (ΕΟΚ) αριθ. 797/85/12.3.85 του Συμ¬ 
βουλίου «για τη βελτίωση της αποτελεσματικότητας των 
γεωργικών διαρθρώσεων», όπως τροποποιήθηκε με τον 
Κανονισμό (ΕΟΚ) αριθ. 1137/88/29.3.88. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 
σμού της Γ.Γ.ΕΣΥΕ (ειδ. φορέας 13-610, ΚΑΕ 5193 και 
ΚΑΕ 5354), ύψους 700.000.000 δρχ. για τα οικονομικά 
έτησ 1997, 1998 και 1999. 

Αναλυτικά η δαπάνη θα βαρύνει: 
α. Τον ΚΑΕ 5193 «Κάθε είδους δαπάνες για τη διεξα¬ 
γωγή γεωργικών και κτηνοτροφικών ερευνών από τη 
Γ.Γ.ΕΣΥΕ» (ειδ. φορέας 13-610) με διακόσια εκατομμύ¬ 
ρια (200.000.000) δρχ. για το οικονομικό έτος 1997. 

β. Τον ΚΑΕ 5354 με πεντακόσια (500.000.000) εκα¬ 
τομμύρια δρχ. εκ των οποίων: 

-200.000.000 δρχ. για το οικονομικό έτος 1997, 
-200.000.000 δρχ. για το οικονομικό έτος 1998 και 
-100.000.000 δρχ. για το οικονομικό έτος 1999. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε. όπως προβλέπεται στον Κανονισμό 
(ΕΟΚ) αριθ. 571/88/29.2.88 (Ι_ 56/2.3.88) του Συμβου¬ 
λίου, τα οποία θα σταλούν στο λογαριασμό της Γ.Γ.ΕΣΥΕ 

στην Τράπεζα της Ελλάδος, σύμφωνα δε με την κοινή 
απόφαση των Υπουργών Συντονισμού και Οικονομικών 
9611/3860/3.4.80 με θέμα: «Εμφάνιση δοσοληψιών του 
Ελληνικού Δημοσίου μετά των Ευρωπαϊκών Κοινοτήτων» 
και μέσω του Υπολόγου Συμψηφισμού θα εγγραφούν στον 
Προϋπολογισμό της Γ.Γ.ΕΣΥΕ (ειδ. φορέας 13-610 και 
ΚΑΕ 5354). 

4. Τη σχετική εισήγηση αριθ. ΣΤ-570/9.4.97 και το 
Υπηρεσιακό Σημείωμα με αριθ. 154/23.4.97 του Τμήμα¬ 
τος Στατιστικών Διάρθρωσης Γεωργικών και Κτηνοτροφι- 
κών Εκμεταλλεύσεων της Δ/νσης Πρωτογενούς Τομέα 
και τη σύμφωνη γνώμη της Δ/νσης Μεθοδολογίας και 
Προγράμματος της Γ.Γ.ΕΣΥΕ, αποφασίζουμε: 

1 α. Αναθέτουμε στο Τμήμα Στατιστικών Διάρθρωσης 
Γ εωργικών και Κτηνοτροφικών Εκμεταλλεύσεων της Δ/ 
νσης Πρωτογένους Τομέα της Γ.Γ.ΕΣΥΕ τη διενέργεια ευ- 
ρείας δειγματοληπτικής έρευνας σχετικής με τη διάρ¬ 
θρωση των γεωργικών και κτηνοτροφικών εκμεταλλεύ¬ 
σεων της χώρας και την απασχόληση του πληθυσμού σε 
αυτές. 

β. Εγκρίνουμε και προκηρύσουμε τη διενέργεια της 
ανωτέρω έρευνας από το Τμήμα Στατιστικών Διάρθρωσης 
Γ εωργικών και Κτηνοτροφικών Εκμεταλλεύσεων της Δ/ 
νσης Προωτογενούς Τομέα της Γ.Γ.ΕΣΥΕ εντός των ετών 
1997, 1998 και 1999. 

2. Σκοπός της έρευνας είναι η συλλογή στοιχείων για τη 
μελέτη της διάρθρωσης των γεωργικών και κτηνοτροφι¬ 
κών εκμεταλλεύσεων της Χώρας και την εκτίμηση των 
απαραίτητων χαρακτηριστικών της απασχόλησης σε αυ¬ 
τές. 

Τα στοιχεία που θα συλλεγούν θα χρησιμοποιηθούν για 
το σχεδίασμά και την άσκηση πολιτικής του Κράτους στο 
γεωργικό τομέα, καθώς και την υποστήριξη της κοινής 
Αγροτικής Πολιτικής της Ευρωπαϊκής Ένωσης (ΚΑΠ). 

Η έρευνα θα διενεργηθεί παράλληλα με όμοιες έρευνες 
των Χωρών - Μελών, με μεθόδους και πρότυπα που προ- 
βλέπονται στους προαναφερόμενους Κανονισμούς του 
Συμβουλίου της Ε.Ε. (1η παράγραφος του εδαφίου 2 του 
σκεπτικού της απόφασης), προσαρμοσμένα κατάλληλα 
στις ειδικές εθνικές μας συνθήκες. 

3. Η έρευνα θα είναι δειγματοληπτική ευρείας μορφής 
και θα περιλαμβάνει δειγματοληπτικές μονάδες από 
όλους τους Νόμους της Χώρας, με διάκριση σε ορεινές και 
μειονεκτικές περιοχές, όπως αυτές ορίζονται στο άρθρο 3 
της Οδηγίας του Συμβουλίου 75/268/ΕΟΚ/28.4.75. 

Για τη διεξαγωγή της έρευνας θα εφαρμοσθεί η μέθο¬ 
δος της πολυσταδιακής, στρωματοποιημένης, τυχαίας 
δειγματοληψίας, με αυτοσταθμιζόμενους εκτιμητές και 
γενικό κλάσμα δειγματοληψίας 10/100 επί του συνόλου 
των γεωργικών εκμεταλλεύσεων της Χώρας, όπως αυτές 
εμφανίζονται στο Γεωργικό Μητρώο. 

Ερευνώμενη μονάδα είναι: 

Η γεωργική εκμετάλλευση με χρησιμοποιούμενη γη ένα 
(1) στρέμμα και άνω, ανεξάρτητα από το είδος της καλ¬ 
λιέργειας ή 500 τ.μ. και άνω, για τις καλυπτόμενες καλ¬ 
λιέργειες (θερμοκήπια) νωπών λαχανικών, ανθέων και δια- 
κοσμητικών φυτών. 

Η αμιγής κτηνοτροφική εκμετάλλευση με ιδιόκτητα ζώα 
πάνω από ένα ορισμένο αριθμό, ανάλογα με το είδος του 
ζώου. 

Τα στοιχεία που θα συγκεντρωθούν θα αναφέρονται: 


α. Στον αριθμό και την έκταση των γεωργικών και κτηνο¬ 
τροφικών εκμεταλλεύσεων του συνόλου της Ελληνικής 
Επικράτειας, εκτός της Περιφέρειας Πρωτευούσης και 
του Πολεοδομικού Συγκροτήματος Θεσσαλονίκης. 

β. Στα χαρακτηριστικά των εκμεταλλύσεων αυτών, 
όπως είναι η νομική μορφή, το καθεστώς κατοχής γης κλπ. 

γ. Στα είδη καλλιεργειών (αροτραίες καλλιέργειες, δεν- 
δρώδεις καλλιέργειες, αμπέλια κλπ) και στις αρδευόμενος 
εκτάσεις των καλλιεργειών. 

δ. Στον αριθμό, κατά είδος, των εκτρεφομένων ζώων 
και πτηνών. 

ε. Στη συνολική απασχόληση των κατόχων των γεωργι¬ 
κών και κτηνοτροφικών εκμεταλλεύσεων, των μελών των 
νοικοκυριών τους, καθώς και των απασχολουμένων μονί¬ 
μων και εποχικών εργατών, όπως και σε άλλα χαρακτηρι¬ 
στικά, συναφή με την απασχόληση στο γεωργικό τομέα. 

στ. Στη χρησιμοποίηση γεωργικών μηχανημάτων και 
κτηνοτροφικών εγκαταστάσεων. 

4. Η διεξαγωγή της έρευνας και η επεξεργασία των 
στοιχείων της θα πραγματοποιηθούν κατά την περίοδο: 

1 Αυγούστου 1997 έως 31 Δεκεμβρίου 1999. 

Τα στοιχεία που θα συλλεγούν θα αναφέρονται στην 
καλλιεργητική περίοδο: 1 Οκτωβρίου 1996 - 30 Σεπτεμ¬ 
βρίου 1997. 

Ειδικά, για τα στοιχεία που αφορούν το ζωικό κεφάλαιο 
των εκμεταλλεύσεων και τη χρησιμοποίηση ιδιόκτητων 
γεωργικών μηχανημάτων, ως ημερομηνία αναφοράς, ορί¬ 
ζεται η 30η Σεπτεμβρίου 1997. 

Τα αποτελέσματα της έρευνας θα διαβιβασθούν στο 
Στατιστικό Γραφείο των Ευρωπαϊκών Κοινοτήτων, σύμ¬ 
φωνα με το σχέδιο ΕυΒΟΡΑΒΜ, Παράρτημα II του Κανονι¬ 
σμού 571/88/ΕΟΚ, στις προθεσμίες που ορίζονται με το 
άρθρο 15 και θα πινακοποιηθούν σε επίπεδο Συνόλου Χώ¬ 
ρας, Γεωγραφικών Διαμερισμάτων, 13 Περιφερειών και 
Νομών, με διάκριση σε ορεινές και μειονεκτικές περιοχές, 
δηλ. στα επίπεδα ΝΙΙΤ8 I, ΝϋΤδ II, ΝϋΤ5 III, καλύπτοντας 
τόσο τις εθνικές ανάγκες, όσο και τις απαιτήσεις του Στα¬ 
τιστικού Γραφείου Γραφείο των Ευρωπαϊκών Κοινοτή¬ 
των. 

5. Τα όργανα που θα χρησιμοποιηθούν για τη διεξαγωγή 
της έρευνας θα είναι: 

α. Υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ. 
οι οποίοι θα εργασθούν ως ερευνητές, ειδικοί επόπτες, 
επόπτες - ερευνητές και βοηθοί επόπτες - ερευνητές, κα¬ 
θώς επίσης, θα επεξεργασθούν και τα στοιχεία της έρευ¬ 
νας. 

Οι εν λόγω υπάλληλοι θα εργασθούν και πέραν της υπο¬ 
χρεωτικής ημερήσιας εργασίας τους, δηλ. και πέραν του 
κανονικού και του συνήθους υπερωριακού ωραρίου εργα¬ 
σίας των Δημοσίων Υπηρεσιών. 

β. Υπάλληλοι άλλων Δημοσίων Υπηρεσιών ή ΝΠΔΔ, Δη¬ 
μοσίων Επιχειρήσεων ή Οργανισμών και υπάλληλοι ΟΤΑ, 
οι οποίοι θα εργασθούν ως ερευνητές. 

γ. Ιδιώτες - συνεργάτες, οι οποίοι θα εργασθούν ως 
ερευνητές, καθώς και συνεργάτες διερμηνείς - ερευνη¬ 
τές, στα γεωγραφικά διαμερίσματα όπου υπάρχει πρό¬ 
βλημα γλωσσικής επικοινωνίας. 

6. Ο ορισμός των οργάνων της έρευνας θα γίνει με από¬ 
φαση του Γ ενικού Γ ραμματέα της ΕΣΥΕ. 

Επίσης, με αποφάσεις του Γενικού Γραμματέα της 
ΕΣΥΕ θα καθορισθούν οι οργανωτικές και εκτελεστικές 

λεπτομέρειες της έρευνας, τα πρότυπα που θα χρησιμο¬ 
ποιηθούν, καθώς και θέματα επεξεργασίας, ελέγχου, πι- 
νακοποίησης και εμφάνισης των στοιχείων. 

7. Ο καθορισμός της αμοιβής των ιδιωτών - συνεργατών 
θα γίνει μα απόφαση των υπουργών Εθνικής Οικονομίας 
και Οικονομικών. 

8. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Ιουλίου 1997 

01 ΥΠΟΥΡΓΟΙ 


ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Α. ΠΑΠΑΔΟΠΟΥΛΟΣ 

ΥΦΥΠ. ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΓΕΩΡΓΙΑΣ 

ΣΤ. ΤΖΟΥΜΑΚΑΣ 


-♦- 

Αριθ. 13053/Γ-462 (2) 

Ανάθεση, έγκριση και προκήρυξη διενέργειας της έρευ¬ 
νας των εργατικών ατυχημάτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 

ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ.ΕΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081 /92 και του άρ¬ 
θρου 1 του Ν. 2469/1997. 

γ. Του άρθρου 9 του Ν. 2392/96 «πρόσβαση της Γενι¬ 
κής Γραμματείας Εθνικής Στατιστικής Υπηρεσίας της Ελ¬ 
λάδος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ.ΕΣΥΕ». 

δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση αριθ. 11071 47/1239/006Α74.10.96 
του Υπουργού Οικονομικών με θέμα: «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών». 

2. Το σχέδιο διαδικασιών και συστάσεων για τις Ευρω¬ 
παϊκές Στατιστικές των Εργατικών Ατυχημάτων της ΤβδΚ 
Ρογοθ Ε5Ανν (ΕυΓορβΒΠ 5ΐ3ίίδίίοδ οπ Αοαάθηΐδ 3ί ννοΓΚ). 

- Το ψήφισμα του Συμβουλίου της 21.12.87 και την 
Ανακοίνωση της Επιτροπής 88/0 28/01 και 02, σχετικά με 
την ασφάλεια, την υγιεινή και την υγεία στο χώρο εργα¬ 
σίας. 

- Την Οδηγία του Συμβουλίου 89/391/Ε- 
ΟΚ/12.6.1989, σχετικά με την εφαρμογή μέτρων για την 
προώθηση της βελτίωσης της ασφάλειας και της υγείας 
των εργαζομένων κατά την εργασία. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 


σμού της Γ.Γ.ΕΣΥΕ (ειδ. φορέας 13-610 και ΚΑΕ 0711), 
συνολικού ύψους ενός εκατομμυρίου (1.000.000) δρχ. για 
το οικονομικό έτος 1997. 

4. Τις σχετικές εισηγήσεις με αριθ. 6102/1-188/ 
2.4.1997 και 1-250/9.5.1997 του Γραφείου Κοινωνικών 
Ασφαλίσεων του Τμήματος Υγείας, Πρόνοιας και Κοινωνι¬ 
κών Ασφαλίσεων της Δ/νσης Κοινωνικών Στατιστικών και 
τη σύμφωνη γνώμη της Δ/νσης Μεθοδολογίας και Προ¬ 
γράμματος της Γ.Γ.ΕΣΥΕ, αποφασίζουμε: 

Ι.α. Αναθέτουμε, από 1ης Ιουλίου 1997 και στο εξής, 
στο Τμήμα Υγείας, Πρόνοιας και Κοινωνικών Ασφαλίσεων 
της Δ/νσης Κοινωνικών Στατιστικών της Γ.Γ.ΕΣΥΕ τη διε¬ 
νέργεια της έρευνας των εργατικών ατυχημάτων σε συ¬ 
νεργασία με το Ίδρυμα Κοινωνικών Ασφαλίσεων (ΙΚΑ). 

β. Εγκρίνουμε και προκηρύσσουμε τη διεξαγωγή της 
έρευνας αυτής από το Τμήμα Υγείας, Πρόνοιας και Κοινω¬ 
νικών Ασφαλίσεων της Δ/νσης Κοινωνικών Στατιστικών 
της Γ.Γ.ΕΣΥΕ εντός του έτους 1997 και συγκεκριμένα 
από 1ης Ιουλίου 1997 έως 31ης Δεκεμβρίου 1997. 

2. Σκοπός της έρευνας είναι η συλλογή στοιχείων σχετι¬ 
κών με: 

α. Τον αριθμό των εργατικών ατυχημάτων, τα οποία 
έχουν συμβεί σε εργαζόμενους, οι οποίοι είναι άμεσα 
ασφαλισμένοι στο ΙΚΑ, κατά Νομό, κλάδο οικονομικής 
δραστηριότητας και επάγγελμα. 

β. Τα αίτια και τις συνθήκες του ατυχήματος (χρόνος και 
τόπος του ατυχήματος, ενέργεια και υλικός παράγοντας 
που οδήγησε στο ατύχημα). 

γ. Τις συνέπειες του ατυχήματος (τραυματισμός ή θάνα¬ 
τος, είδος τραυματισμού και μέρος του σώματος που υπέ- 
στη την κάκωση). 

3. Η έρευνα θα έχει τη μορφή διαρκού καταγραφής των 
εργατικών ατυχημάτων και θα καλύψει το σύνολο των μι¬ 
σθωτών της Χώρας, οι οποίοι είναι άμεσα ασφαλισμένοι 
στο ΙΚΑ. 

Τα στοιχεία θα συλλέγονται σε μηναία βάση και το δελ¬ 
τίο (Δήλωση Εργατικού Ατυχήματος) θα συμπληρώνεται 
από τον παθόντα ή τον εργοδότη του ή άλλο άτομο για λο¬ 
γαριασμό του παθόντα, σε συνεργασία με τον αρμόδιο 
υπάλληλο του ΙΚΑ ή απευθείας από τον υπάλληλο του IΚΑ. 

Τα συμπληρωμένα δελτία θα συλλέγονται, με ευθύνη 
των υπαλλήλων του ΙΚΑ, στα κατά τόπους υποκαταστή- 
ματά του και θα διαβιβάζονται στις Υπηρεσίες Στατιστικής 
των Νομών. 

Το πρωτότυπο δελτίο παραμένει στο ΙΚΑ και αντίγραφο 
του απαστέλλεται στις κατά τόπους Υπηρεσίες Στατιστι¬ 
κής Νομών. 

4. Οι εργασίες θα πραγματοποιηθούν κατά τα ακόλουθα 
στάδια: 

-Συμπλήρωση και συγκέντρωση των δελτίων. 

-Έλεγχος και κωδικογράφηση των δελτίων. 

Εισαγωγή δεδεμένων, διορθώσεις μηχανογραφικών λα¬ 
θών, πινακοποιήσεις των μηνιαίων και εξημηνιαίων στοι¬ 
χείων. 

Στο πρώτο στάδιο θα χρησιμοποιηθούν υπάλληλοι του 
ΙΚΑ και της Γ.Γ.ΕΣΥΕ, ενώ στα επόμενα θα χρησιμοποιη¬ 
θούν μόνον υπάλληλοι της Γ.Γ.ΕΣΥΕ. 

Οι εργασίες για την επεξεργασία των στοιχείων του εξα¬ 
μήνου Ιουλίου - Δεκεμβρίου 1997 και η αποστολή αυτών 
στη ΕΙΙΒ05ΤΑΤ θα ολοκληρωθούν έως τις 31 Μαρτίου 
1998. 

5. Τα όργανα που θα χρησιμοποιηθούν, μετά από κατάλ¬ 
ληλη εκπαίδευση, για τη διενέργεια της έρευνας είναι: 

Υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ. οι 
οποίοι θα εργασθούν εντός του κανονικού ωραρίου των 
Δημοσίων Υπηρεσιών. 

Υπάλληλοι του ΙΚΑ, κατά το στάδιο της συμπλήρωσης 
του Δελτίου Εργατικού Ατυχήματος, καθώς και της συγκέ¬ 
ντρωσης και αποστολής των συμπληρωμένων δελτίων στις 
κατά τόπους Υπηρεσίες Στατιστικής των Νομών. 

6. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Ιουλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑ ΝΤΟΝ ΙΟΥ Ν. ΧΤΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΠΑΠΑΪΩΑΝΝΟΥ 
-♦- 

Αριθ. 13051/Γ-548 (3) 

Ανάθεση, έγκριση και προκήρυξη διενέργειας της έρευ¬ 
νας Διάρθρωσης των Ναυτιλιακών Επιχειρήσεων και 

των πλοίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ.ΕΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081 /92 και του άρ¬ 
θρου 1 του Ν. 2469/1997. 

γ. Του άρθρου 9 του Ν. 2392/96 «πρόσβαση της Γενι¬ 
κής Γραμματείας Εθνικής Στατιστικής Υπηρεσίας της Ελ¬ 
λάδος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμάτων 
διενέργειας απογραφών και στατιστικών εργασιών, καθώς 
και θεμάτων της Γ.Γ.ΕΣΥΕ». 

δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση αριθ. 1107147/1239/006Α74.10.96 
του Υπουργού Οικονομικών με θέμα: «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών». 

2. Τον Κανονισμό (ΡΚ ΕΥΡΑΤΟΜ) 58/97 του Συμβου¬ 
λίου της 20ης Δεκεμβρίου 1996 της στατιστικές διάρθρω¬ 
σης των επιχειρήσεων (Ε 14/17.1.1997). 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 
σμού της Γ.Γ.ΕΣΥΕ (ειδ. φορέας 13-610, ΚΑΕ 5332 και 
ΚΑΕ 0711), ύψους πενήντα πέντε εκατομμυρίων 
(55.000.000) δρχ. για το οικονομικό έτος 1998, ενώ δεν 
προκαλείται καμμία δαπάνη σε βάρος του Προϋπολογι¬ 
σμού κατά το οικονομικό έτος 1997. 


Κατά ΚΑΕ, οι δαπάνες αναλύονται: 

α. ΚΑΕ 5332: πενήντα ένα εκατομμύρια (51.000.000) 
δρχ. για το οικονομικό έτος 1998. 

Η ανωτέρω δαπάνη θα καλυφθεί από το Επιχειρησιακό 
Πρόγραμμα «Κλεισθένης» για την αναδιοργάνωση της Δη¬ 
μόσιας Διοίκησης, το οποίο χρηματοδοτείται κατά 50% 
από την Ε.Ε. 

β. ΚΑΕ 0711: τέσσερα εκατομμύρια (4.000.000) δρχ. 
για το οικονομικό έτος 1998. 

4. Τις σχετικές εισηγήσεις με αριθ. Θ3-449/4.4.1997 
και Θ3-646/26.5.1997 του Τμήματος Στατιστικών Εμπο¬ 
ρικής Ναυτιλίας της Δ/νσης Διανεμητικού Εμπορίου και 
Υπηρεσιών και τη σύμφωνη γνώμη της Δ/νσης Μεθοδολο¬ 
γίας και Προγράμματος της Γ.Γ.ΕΣΥΕ, αποφασίζουμε: 

Ι.α. Αναθέτουμε στο Τμήμα Στατιστικών Εμπορικής 
Ναυτιλίας της Δ/νσης Διανεμητικού Εμπορίου και Υπηρε¬ 
σιών της Γ.Γ.ΕΣΥΕ τη διενέργεια της έρευνας διάρθρωσης 
των ναυτιλιακών επιχειρήσεων και των πλοίων της χώρας. 

β. Εγκρίνουμε και προκηρύσσουμε τη διεξαγωγή της 
έρευνας αυτής από το τμήμα Στατιστικών Εμπορικής Ναυ¬ 
τιλίας της Δ/νσης Διανεμητικού Εμπορίου και Υπηρεσιών 
της Γ.Γ.ΕΣΥΕ εντός των ετών 1997 και 1998, με συλλεγό- 
μενα στοιχεία για τα έτη 1995 και 1996. 

2. Σκοπός της έρευνας είναι η συγκέντρωση στατιστι¬ 
κών στοιχείων για τα οικονομικά χαρακτηριστικά και την 
απασχόληση των ναυτιλιακών επιχειρήσεων και των 
πλοίων, προκειμένου να προσδιορισθεί η συμμετοχή τους 
στο Εθνικό Εισόδημα και να καλυφθούν οι ανάγκες της 
Κοινότητας για πληροφόρηση, η οποία σχετίζεται με την 
οικονομική σύγκλιση. 

3. Η έρευνα θα είναι απογραφική στο σύνολο της Χώρας 
και θα βασιστεί στα μητρώα ναυτιλιακών εταιρειών και 
πλοίων, τα οποία υπάρχουν στο Τμήμα Στατιστικών Εμπο¬ 
ρικής Ναυτιλίας της Δ/νσης Διανεμητικού Εμπορίου και 
Υπηρεσιών της Γ.Γ.ΕΣΥΕ και τα οποία θα ενημερωθούν με 
τα πιο πρόσφατα διαθέσιμα στοιχεία του Υπουργείου 
Εμπορικής Ναυτιλίας, τα στοιχεία της απογραφικής έρευ¬ 
νας πλοίων και πληρωματικών έτους 1996, καθώς και τα 
σχετικά στοιχεία της Δ/νσης Απογραφών της Γ.Γ.ΕΣΥΕ. 

Έτη αναφοράς των συλλεγομένων στοιχείων είναι το 
1995 και το 1996, (τα ερωτηματολόγια θα συμπληρωθούν 
χωριστά για κάθε έτος). 

4. Ερευνώμενη μονάδα είναι η ναυτιλιακή επιχείρηση 
και το πλοίο, θα ερευνηθούν οι επιχειρήσεις και τα πλοία 
που ανήκουν στους παρακάτω αναφερόμενους κλάδους 
οικονομικής δραστηριότητας στις θαλάσσιες και παρά¬ 
κτιες μεταφορές, σύμφωνα με την ταξινόμηση ΝΑΟΕ 
Αναθ. 1: 

Υπηρεσίες Υδάτινων Μεταφορών 
Κλάση: 61.1 Υπηρεσίες Θαλάσσιων και Παράκτιων Μετα¬ 
φορών 

61.10.1 Υπηρεσίες θαλάσσιων και παράκτιων μεταφο¬ 
ρών επιβατών. 

61.10.2. Υπηρεσίες θαλάσσιων και παράκτιων μεταφο¬ 
ρών εμπορευμάτων. 

61.10.3 Υπηρεσίες ενοικίασης ποντοπόρων πλοίων 

Η καταχώρηση των πρωτογενών στοιχείων θα γίνει σε 
δύο τύπους ερωτηματολογίων. 

Ο ΤΥΠΟΣ Α του ερωτηματολογίου θα αναφέρεται στην 
ναυτιλιακή εταιρία και Ο ΤΥΠΟΣ Β στην εκμετάλλευση 
του πλοίου. 

5. Οι επί μέρους εργασίες της έρευνας θα πραγματο¬ 
ποιηθούν σύμφωνα με το ακόλουθο χρονοδιάγραμμα: 

Α. Χρονική περίοδος από 1.4.1997 έως 31.12.1997 
-προπαρασκευαστικές εργασίες: 

α. Σχεδιασμός ερευνών 
β. Ενημέρωση μητρώου επιχειρήσεων 
γ. Σχεδιασμός ερωματολογίων 
δ. Εκπαίδευση προσωπικού και ιδιωτών συνεργατών, 
ε. Ενημέρωση αρμοδίων φορέων (Υπουργείο Εμπορι¬ 
κής Ναυτιλίας, εκπρόσωποι ναυτιλιάκων εταιρειών), 
στ. Κατάρτιση μηχανογραφικών προγραμμάτων 
ζ. Αποστολή των ερωματηματολογίων στις επιχειρή¬ 
σεις 

Β. Χρονική περίοδος από 1.1.1998 έως 31.12.1998 - 
διεξαγωγή των ερευνών: 
α. Συλλογή των ερωτηματολογίων 
β. Έλεγχος και επεξεργασία στοιχείων 

γ. Εισαγωγή δεδομένων και μηχανογραφική επεξεργα¬ 
σία τους 

δ. Κατάρτιση τελικών πινάκων 
ε. Σύνταξη εκθέσεων 

6. Τα όργανα που θα χρησιμοποιηθούν για τη διενέργεια 
της έρευνας θα είναι: 

α. Υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ. 
οι οποίοι θα έργασθουν εντός του κανονικού ωραρίου ερ¬ 
γασίας. 

β. Εμπειρογνώμονες (ειδικοί συνεργάτες) σε θέματα 
θαλασσίων μεταφορών. 

γ. Ιδιώτες - συνεργάτες, οι οποίοι θα απασχοληθούν 
κατά το στάδιο της συλλογής των ερωρηματολογίων. 

7.0 ορισμός των ιδιωτών - συνεργατών και των εμπει¬ 
ρογνωμόνων θα γίνει με απόφαση του Γ εν. Γ ραμματέα της 
Γ.Γ.ΕΣΥΕ. 

8. Ο καθορισμός της αμοιβής των ιδιωτών - συνεργατών 
και των εμπειρογνωμόνων θα γίνει με νεότερες αποφά¬ 
σεις μας. 

9. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Ιουλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. Π ΑΠΑΝΤΩΝ ΙΟΥ Ν. ΧΤΙΣΤΟΔΟΥΑΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Σ. ΣΟΥΜΑΚΗΣ 

-♦- 

Αριθ. 2157 (4) 

Περί συστάσεως και λειτουργίας του «ΚΕΝΤΡΙΚΟΥ ΤΑ¬ 
ΜΕΙΟΥ ΕΝΟΡΙΑΚΗΣ ΔΡΑΣΕΩΣ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΑΤΤΙΚΗΣ». 

Ο ΜΗΤΡΟΠΟΛΙΤΗΣ ΑΤΤΙΚΗΣ 
Έχοντες υπ'όψει: 

1. Τας Ευαγγελικός επιταγάς και τους Ιερούς Κανόνας 
περί της προς τον πλησίον αγάπης, εκδηλουμένης δι’ έρ¬ 
γων φιλανθρωπίας, ευποιϊας και συμπαραστάσεως προς 
τους ενδεείς και άξιους βοήθειας αδελφούς ημών. 


2. Το Ποιμαντορικόν καθήκον ημών του φροντίζειν και 
μεριμνάν ανυστάκτως περί των πνευματικών και υλικών 
αναγκών του χριστεπωνύμου πληρώματος της θεοσώ- 
στου ημών Επαρχίας. 

3. Τας διατάξεις των άρθρων 29 παρ. 2 και 67 του Ν. 
590/77 «περί Καταστατικού Χάρτου της Εκκλησίας της 
Ελλάδος». 

4. Το άρθρον 20 παρ. 2 του υπ' αριθ. 1/1969 Κανονι¬ 
σμού της Ιερός Συνόδου «περί Οργανισμού διοικήσεως 
Εκκλησιαστικών Σωμάτων και Οργάνων» (ΦΕΚ 185/Α/ 
11.9.70). 

5. Την υπ, αριθμ. 359/26.6.1997 πρότασιν ημών προς 
την Ιεράν Σύνοδον. 

6. Την από 15.7.1997 Εγκριτικήν Απόφασιν της Δ.Ι.Σ., 
αποφασίζομεν: 

Συνιστώμεν εν τη Ιερά Μητροπόλει Αττικής Φιλανθρω¬ 
πικήν Οργάνωσιν υπό την επωνυμίαν «ΚΕΝΤΡΙΚΟΝ ΤΑ- 
ΜΕΙΟΝ ΕΝΟΡΙΑΚΗΣ ΔΡΑΣΕΩΣ» της Ιεράς Μητροπόλεως 
Αττικής. 

Παραρτήματα του Ιδρύματος τούτου, υπαγόμενα απ' 
ευθείας εις το ΚΕΝΤΡΙΚΟΝ ΤΑΜΕΙΟΝ ΕΝΟΡΙΑΚΗΣ ΔΡΑ¬ 
ΣΕΩΣ της Ιεράς ημών Μητροπόλεως, ιδρύονται παρ’ εκά- 
στη ενορία. 

Τα της διοικήσεως, διαχειρήσεως και λειτουργίας τού¬ 
του καθορίζονται δι' ιδίου Καταστατικού εγκριθέντος υπό 
της Ιεράς Συνόδου. 

Η παρούσα να δημοσιευθή εις την εφημερίδα της Κυ¬ 
βερνήσεως και το περιοδικόν «ΕΚΚΛΗΣΙΑ». 

Κηφισιά, 24 Ιουλίου 1997 

Ο ΜΗΤΡΟΠΟΛΙΤΗΣ 
ίΟ Αττικής ΠΑΝΤΕΛΕΗΜΩΝ 


ΚΑΤΑΣΤΑΤΙΚΟΝ 

ΚΕΝΤΡΙΚΟΥ ΤΑΜΕΙΟΥ ΕΝΟΡΙΑΚΗΣ ΔΡΑΣΕΩΣ 
ΚΕΦΑΛΑΙΩΝ Α* 

Άρθρον 1 

Εν τη Ιερά Μητροπόλει Αττικής συνιστάται ειδική Φιλαν¬ 
θρωπική Οργάνωσις υπό την νομικήν μορφήν Ιδρύματος 
και υπό την επωνυμίαν: «ΚΕΝΤΡΙΚΟΝ ΤΑΜΕΙΟΝ ΕΝΟ- 
ΡΙΑΚΗΣ ΔΡΑΣΕΩΣ ΙΕΡΑΣ ΜΗΤΡΟΠΟΛΕΩΣ ΑΤΤΙΚΗΣ». 
Τούτο διοικείται και εκπροσωπείται κατά τα εν τω κεφ. Γ’ 
ειδικώς οριζόμενα. 

Άρθρον 2 

Ως σκοπός της Φιλανθρωπικής ταύτης Οργανώσεως τί¬ 
θεται ή παροχή πάσης υλικής και ηθικής βοήθειας εις τους 
δεομένους τοιαύτης απόρους της Ιεράς Μητροπόλεως, 
είτε δια της απ’ ευθείας πληρώσεως γενικωτέρων φιλαν¬ 
θρωπικών αναγκών, είτε δια της ενισχύσεως των κατά το 
άρθρον 3 επί μέρους Ταμείων της Ενοριακής Δράσεως. 
ΚΕΦΑΛΑΙΟΝ Β’ 

Οργάνωσις - Συγκρότησις και Διοίκησις των επί μέρους 
Ταμείων της Ενοριακής Δράσεως. 

Άρθρον 3 

Προς ευχερεστέραν εκπλήρωσιν του σκοπού της Φιλαν¬ 
θρωπικής Οργανώσεως συνιστάται παρ’ εκάστη Ενορία 
της Ιεράς Μητροπόλεως ειδικόν Ταμείον ονομαζόμενον 
«ΤΑΜΕΙΟΝ ΕΝΟΡΙΑΚΗΣ ΔΡΑΣΕΩΣ». 

Άρθρον 4 

Έκαστον επί μέρους Ταμείον Ενοριακής Δράσεως στε¬ 
ρείται ιδίας νομικής προσωπικότητας, διοικείται υπό επτα- 
μελούς Διοικητικής Επιτροπής, συγκροτουμένης κατά 
διετίαν και αποτελουμένης εξ ενός Εφημερίου ως Προέ¬ 
δρου, ενός λαϊκού Επιτρόπου και πέντε κυριών ή δεσποινί¬ 
δων της ενορίας. 

Ο μεν Εφημέριος εκλέγεται υπό του Μητροπολίτου με¬ 
ταξύ των παρ’ εκάστω Ναώ εφημερίων. Ο λαϊκός Επίτρο¬ 
πος υποδεικνύεται υπό των λαϊκών Επιτρόπων και διορίζε¬ 
ται υπό του Μητροπολίτου. Αί κυρίαι και δεσποινίδες προ- 
τείνονται υπό του Εφημερίου - Προέδρου του Τ.Ε.Δ. και 
διορίζονται υπό του Μητροπολίτου, δύνανταιδε ν’ αντικα- 
τασταθώσι υπ’ αυτού και πρό της λήξεως της διετίας, είτε 
παραιτούμενοι οικειοθελώς, είτε τη ητιολογημένη γνώμη 
του προεδρεύοντος εφημερίου, είτε συντρεχόντων ειδι¬ 
κών λόγων ως π.χ. συγγένειας, διαχειριστικών ανωμαλιών 
κλπ. 

Τα αυτά μέλη της Διοικητικής Επιτροπής δύνανται μετά 
την πάροδον της διετίας να επαναδιορισθώσι. 

Μέλος της Επιτροπής απέχον αδικαιολογήτως επί δύο 
μήνας των εργασιών αυτής, θεωρείται αυτοδικαίως παραι- 
τηθέν. 

Άρθρον 5 

Η Επιτροπή προς ευχερεστέραν εκτέλεσιν του έργου 
της καταρτίζει ειδικός υποεπιτροπάς υπό ιδίαν ευθύ¬ 
νην. 

Άρθρον 6 

Η Επιτροπή κατά την πρώτην αυτής από της συγκροτή- 
σεώς της συνεδρίασιν εκλέγει εκ των μελών της ένα ως 
ταμίαν και ένα ως γραμματέα δΓ έν έτος επιτρεπομένης 
επανεκλογής τούτων. 

Γραμματεύς προσλαβάνεται αμισθί και εκτός Επιτρο¬ 
πής, αλλά πάντως ενορίτης. 

Άρθρον 7 

Η Διοικητικού Επιτροπή εκάστου «Ταμείου Ενοριακής 
Δράσεως» συνέρχεται τακτικώς μέν άπαξ τουλάχιστον 
κατά το πρώτον δεκαήμερον εκάστου μηνάς και επιλαμ¬ 
βάνεται των ενδιαφερουσών αυτήν υποθέσεων, ιδία δε 
καταρτίζει τους πίνακας των κατά τον προηγούμενον μήνα 
εισπραχθέντων και δαπανηθέντων. 

Εκτάκτως συγκαλείται τη προσκλήσει του Προέδρου ή 
αιτήσει δύο μελών αυτής. 

Η Επιτροπή ευρίσκεται εν απαρτία παρόντων τεσσάρων 
τουλάχιστον μελών και αποφασίζει δια σχετικής πλειοψη- 
φίας των παρόντων. Εν ισοψηφία νικά ή ψήφος του Προέ¬ 
δρου. Εάν μετά γενομένην πρόσκλησιν δεν ευρεθή εν 
απαρτία συνέρχεται μετά δύο ημέρας από της ματαιωθεί- 
σης συνεδρίας και αποφασίζει εγκύρως παρόντων οσων- 
δήποτε μελών αυτής, αλλ’ απαραιτήτως παρισταμένου 
του Προέδρου, ουχί όμως κάτω των δύο και επί θέματος 
ουχί ετέρου του εν τη ματαιωθείση συνεδριάσει ορισθέ- 
ντος. 

Άρθρον 8 

Συμφώνως τω άρθρω 29 του παρόντος, αί Επίτροποί 
των επί μέρους Ταμείων Ενοριακής Δράσεως συγκροτού- 
σιν ετησίως τακτικήν Γενικήν Συνέλευσιν υπό την προε¬ 


δρίαν του Μητροπολίτου ή αντιπροσώπου αυτού, προς 
εξέτασιν του καθόλου φιλανθρωπικού έργου και της διορ- 
γανώσεως αυτού. Τοιούται συνελεύσεις δύνανται να συ- 
γκροτώνται και οσάκις παρίσταται ανάγκη. 

Πόροι των Ταμείων Ενοριακής Δράσεως και διάθεσις 
αυτών. 

Άρθρον 9 

Πόροι εκάστου Ταμείου Ενοριακής Δράσεως είναι: 

1. Ειδικόν επίδομα του οικείου Ναού ίσον προς 1 % επί 
των πραγματοποιουμένων ακαθαρίστων εισπράξεων αυ¬ 
τού. 

2. Αι κατά τας εν τω Ναώ συνάξεις των πιστών εισπρά¬ 
ξεις του υπέρ των ενδεών δίσκου περιφερομένου κατά 
τας λειτουργίας των Κυριακών και Εορτών υπό των κυριών 
της Επιτροπής εκ περιτροπής. 

3. Αι προαιρετικοί ή κατ’ ενέργειαν της Επιτροπής τα¬ 
κτικοί ή έκτακτοι εισφοραί των πιστών. 

4. Αι προαιρετικοί εισφοραί ή δωρεαί ή κληροδοτήματα 
οιωνδήποτε φιλανθρώπων. 

5. Αι εκ διαφόρων άλλων μέτρων της Επιτροπής προερ¬ 
χόμενοι εισπράξεις και το εκ του γενικού «Εράνου της 
Αγάπης» οριζόμενον εκάστοτε υπό του Μητροπολίτου πο- 
σοστόν. 

δ. Τυχόν αρωγή του Δημοσίου και διαφόρων Οργανι¬ 
σμών ή Νομικών προσώπων. 

Άρθρον 10 

Προκειμένου περί εισπράξεων εν τω Ναώ δέον μετά το 
πέρας της θείας Λειτουργίας να συντάσσηται σχετικόν 
περί του συλλεγέντος ποσού πρακτικόν, υπογραφόμενον 
παρά δύο τουλάχιστον μελών της Διοικητικής Επιτροπής 
ως και του ταμίου επί τη λήψει του ποσού. 

Το αυτό τηρείται και επί συλλογής οιουδήποτε εξ ερά¬ 
νου ποσού. 

Προκειμένου δε περί εισπράξεων εξ εισφορών δωρεών 
κλπ, δέον να εκδίδηται σχετική διπλότυπος απόδειξις. 

Άρθρον 11 

Οι πόροι εκάστου «Ταμείου Ενοριακής Δράσεως» διατί¬ 
θενται προς περίθαλψιν των ενδεών της ενορίας διαρκώς 
εν αυτή κατοικούντων ή προσωρινώς διαμενόντων δια πα¬ 
ροχής: 1) Τακτικού Βοηθήματος ή εκτάκτου εις χρήμα, 2) 
ενδυμάτων, 3) φαρμάκων και περιθάλψεως ιατρικής 4) ει¬ 
σαγωγής των εχόντων ανάγκην εις φιλανθρωπικά ιδρύ¬ 
ματα, 5) διανομής βιβλίων σχολικών, τετραδίων προς τους 
μαθητάς ή μαθήτριας των δημοσίων ή κατηχητικών σχο¬ 
λείων ή χρηματικών βοηθημάτων προς εγγραφήν αυτών 
και 6) οιασδήποτε άλλης μερίμνης περί των ενδεών και 
των ορφανών ή προς εύρεσιν εργασίας των στερουμένων 
τοιαύτης. 

Άρθρον 12 

Αί ανάγκαι εκάστου ενδεούς πρέπει να εξακριβούνται 
όσον οίον τε αυστηρώς και είτα να γίνεται εγγραφή αυτού 
εις επί τούτω βιβλίον μετά της διευθύνσεως εκάστου. 

Άρθρον 13 

Τα παντός είδους βοηθήματα δέον να χορηγώνται ει δυ¬ 
νατόν κατ’ οίκον και επί αποδείξει, επιτρεπομένης παρε- 
κλίσεως από της παρούσης διατάξεως εις εκτάκτους ανά- 
γκας. 

Η διανομή διενεργείται υπό δύο τουλάχιστον μελών της 
Διοικητικής Επιτροπής, κατόπιν εγγράφου εντολής του 
Προέδρου. 

Περί της ανάγκης της γενικής ή εν ειδική περιπτώσει 
παροχής βοήθειας αποφασίζει η Διοικητική Επιτροπή δια 
σχετικής πλειοψηφίας αυτής, εφαρμοζόμενων των περί 
απαρτίας κλπ. διατάξεων του άρθρου 7 του παρόντος. 

Εις πάσαν απόδειξιν δέον να αναγράφηται απαραιτήτως 
και η διεύθυνσις του λαβόντος, ώστε να αποβαίνη εις πά¬ 
σαν στιγμήν δυνατή ή εξακρίβωσις του προσώπου και της 
παροχής βοήθειας. 

Άρθρον 14 

Η χρηματική περιουσία εκάστου «Ταμείου Ενοριακής 
Δράσεως» υπερβαίνουσα τας πεντήκοντα χιλιάδας 
(50.000) δραχμάς δέον να κατατίθεται εις το Ταμιευτή- 
ριον Τραπέζης ή εις το Ταχυδρομικόν Ταμιευτήριον. Δια 
πάσαν ανάληψιν απαιτείται απόφασις της Διοικητικής Επι¬ 
τροπής εγκρινομένη υπό του Μητροπολίτου. 

Άρθρον 15 

Το πρώτον δεκαπενθήμερον του Ιανουάριου εκάστου 
έτους συντάσσεται ο Απολογισμός του διαρρεύσαντος 
έτους υπό της Διοικητικής Επιτροπής και υποβάλλεται 
εντός του μηνός Φεβρουάριου εις το «Κεντρικόν Ταμείον 
Ενοριακής Δράσεως» προς έλεγχον και έγκρισιν, ο δε 
Προϋπολογισμός το πρώτον δεκαήμερον του Νοεμβρίου 
και υποβάλλεται προς έγκρισιν εντός του Δεκεμβρίου. 

ΚΕΦΑΛΑΙΟΝ Γ 

Κεντρική Οργάνωσις, Διοίκησις και εκπροσώπησις του 
Κεντρικού Ταμείου Ενοριακής Δράσεως. 

Άρθρον 16 

Άπαντα τα επί μέρους Ταμεία Ενοριακής Δράσεως διοι- 
κούνται και εκπροσωπούνται υπό του Κεντρικού Ταμείου 
Ενοριακής Δράσεως εδρεύοντος εν Κηφισία και εν τη Ιερά 
Μητροπόλει. 

Άρθρον 17 

Το Κεντρικόν Ταμείον Ενοριακής Δράσεως διοικείται 
υπό πενταμελούς Διοικητικού Συμβουλίου αποτελουμέ- 
νου εκ του Σεβ. Μητροπολίτου, ως προέδρου, του εκά- 
στοτε Πρωτοσυγκέλλου, ως αντιπροέδρου, και τριών με¬ 
λών εξ ων εν κληρικόν και δύο λαϊκά αμφοτέρων των φύλ¬ 
λων εκλεγομένων υπό του Σεβ. Μητροπολίτου. 

Η θητεία των μελών ορίζεται διετής, επιτρεπομένου του 
επαναδιορισμού αυτών και δΓ επομένας διετίας. 

Άρθρον 18 

Το Διοικητικόν Συμβούλιον εκλέγει μεταξύ των μελών 
του ένα Ταμίαν. 

Χρέη Γραμματέως εκτελεί εις των υπαλλήλων της Ιεράς 
Μητροπόλεως. 

Το Συμβούλιον συνέρχεται τακτικώς μέν κατά δίμηνον, 
εκτάκτως δε τη προσκλήσει του Προέδρου, ή τη αιτήσει 
δύο τουλάχιστον μελών. 

Προς υπάρξιν απαρτίας δέον να παρίστανται 3 (τρία) 
τουλάχιστον μέλη του Συμβουλίου. 

Το Συμβούλιον αποφασίζει διά σχετικής πλειοψηφίας. 
Εν ισοψηφία υπερνικά η ψήφος του Προέδρου. 

Άρθρον 19 

Παν εκλείπον ή παραιτούμενον μέλος του Συμβουλίου 


αντικαθίσταται υπό του Μητροπολίτου. 

Άρθρον 20 

Το Συμβούλιον αποφασίζει περί πόσης υποθέσεως 
αφορώσης την οργάνωσιν. 

Ειδικώτερον: 

1. Ασκεί διά του Προέδρου ή οιουδήποτε των μελών αυ¬ 
τού, οριζομένου υπό του Προέδρου, την επί των επί μέ¬ 
ρους Ταμείων εποπτείαν. 

2. Μελετά και αποφασίζει διάφορα υπέρ υλικής ενισχύ- 
σεως και ευοδώσεως του σκοπού αυτού μέτρα. 

3. Καταρτίζει το ετήσιον προϋπολογισμόν και απολογι¬ 
σμόν των εσόδων και εξόδων αυτού εντός του υπό τού Νό¬ 
μου προβλεπομένου χρόνου. 

Περί Προέδρου Διοικητικού Συμβουλίου 

Άρθρον 21 

Ο Πρόεδρος εκπροσωπεί το Κεντρικόν Ταμείον Ενορια- 
κής Δράσεως, ως και τα επί μέρους τοιαύτα καθ’ απάσας 
τας εννόμους αυτών σχέσεις και απέναντι πάσης Αρχής. 
Καθορίζει τας εργασίας του Συμβουλίου και υπογράφει 
την σχετικήν αλληλογραφίαν. Ασκεί την επί των επί μέ¬ 
ρους Ταμείων εποπτείαν. 

Λύει διαιτητικώς πάσαν ανωμαλίαν ή διαφοράν μεταξύ 
των μελών των Ενοριακών Επιτροπών, δυναμένην να δια- 
ταράξη ουσιωδώς την αρμονικήν μεταξύ αυτών συνεργα¬ 
σίαν. 

Περί Αντιπροέδρου 

Άρθρον 22 

Τον Πρόεδρον απόντα ή κωλυόμενον αναπληροί ο αντι¬ 
πρόεδρος, ασκών πάντα τα κατά το προηγούμενον άρ¬ 
θρον δικαιώματα αυτού. 

Περί Ταμίου 

Άρθρον 23 

Ο Ταμίας του Διοικητικού Συμβουλίου διαχειρίζεται την 
περιουσίαν του Κεντρικού Ταμείου Ενοριακής Δράσεως. 
Η χρηματική του Ταμείου περιουσία δέον να κατατίθεται 
εις το Ταμιευτήριον Τραπέζης ή εις το Ταχυδρομικόν Τα- 
μιευτήριον. 

Διά πάσαν ανάληψιν απαιτείται απόφασις του Προέ¬ 
δρου. 

Ο Ταμίας από κοινού μετά του Γραμματέως καταρτίζει 
κατά εξαμηνίαν κατάστασιν των εισπράξεων και δαπα¬ 
νών. 

Περί Γραμματέως 

Άρθρον 24 

Ο Γραμματεύς, διοριζόμενος υπό του Μητροπολίτου, 
τηρεί τα πρακτικά του Συμβουλίου, ως και πάντα τα βιβλία 
του Ταμείου. Διεξάγει άπασαν την αλληλογραφίαν, δΓ ήν 
και τηρεί σχετικόν πρωτόκολλον. 

Προς διευκόλυνσιν του έργου του Συμβουλίου, ο Γραμ- 
ματεύς δύναται να έχη εις χείρας του ποσόν μη υπερβαί- 
νον τας εκατόν χιλιάδας δραχμάς πρός παροχήν βοηθημά¬ 
των διατιθεμένων, τη εγκρίσει και εντολή του Προέδρου. 
Η λογιστική υπηρεσία διεξάγεται υπό λογιστού διοριζομέ- 
νου υπό του Μητροπολίτου. 

ΚΕΦΑΛΑΙΟΝ Δ’ 

Πόροι Κεντρικού Ταμείου Ενοριακής Δράσεως και διά- 
θεσιν αυτών. 

Άρθρον 25 

Πόροι του Κεντρικού Ταμείου Ενοριακής Δράοεως εί¬ 
ναι: 

1. Τα εν τοις ετησίοις προϋπολογισμοίς των Ιερών Μο¬ 
νών και Ενοριακών Ναών της Ιερός Μητροπόλεως αναγρα¬ 
φόμενα κονδύλια. 2) Ποσοστόν 50% εκ του κατ' έτος διε- 
ξαγομένου Εράνου της Αγάπης, 3) επιχορηγήσεις παρά 
του Μητροπολίτου, 4) προαιρετικοί εισφοραί και δωρεαί 
διαφόρων Φιλανθρωπικών Οργανώσεων ή φιλανθρώπων, 
5) τυχόν αρωγή του Δημοσίου και 6) το προϊόν των περιφε- 
ρομένων δίσκων εν τοις Ναοίς της Ιεράς Μητροπόλεως. 

Αρθρον 26 

Οι πόροι του Κεντρικού Ταμείου Ενοριακής Δράσεως 
διατίθεται υπέρ γενικωτέρων φιλανθρωπικών σκοπών. 

Δύναται όμως τούτο: 

1. Να μεριμνά υπέρ αποφυλακίσεως διά χρέη κρατου¬ 
μένων δια της πληρωμής των χρεών αυτών. 

2. Να παρέχη χρηματικά βοηθήματα προς νοσηλείαν ή 
αγοράν φαρμάκων εις απόρους ασθενείς. 

3. Να βοηθή απόρους μαθητάς και προικοδοτή προς 
αποκατάστασιν διαφόρους κορασίδας. 

4. Να παρέχη επιχορηγήσεις εις ανεγνωρισμένα Φιλαν¬ 
θρωπικά Ιδρύματα και Σωματεία. 

5. Να χορηγή υποτροφίας εις απόρους φοιτητάςδιακρι- 
νομένους δια την ευσέβειαν, το ήθος και την επίδοσιν εις 
τας σπουδάς των. 

Αρθρον 27 

Ο Πρόεδρος δύναται, άνευ αποφάσεως του Συμβου¬ 
λίου, να παρέχη χρηματικήν ενίσχυσιν εις εκτάκτους και 
επειγούσας περιπτώσεις αναξιοπαθούντων μέχρι του πο¬ 
σού των εκατόν χιλιάδων δραχμών. 

Αρθρον 28 

Το Συμβούλιον δύναται να ανάθεση εις τι των μελών αυ¬ 
τού την εξακρίβωσιν της αλήθειας των ισχυρισμών του αι- 
τούντος αρωγήν. Το αυτό δύναται να διενεργηθή και δι’ 
υπαλλήλων της Ιεράς Μητροπόλεως. 

ΚΕΦΑΛΑΙΟΝ Ε’ 

Γενικοί Συνελεύσεις - Λογοδοσία 

Αρθρον 29 

Η Γενική Συνέλευσις του Ιδρύματος συνέρχεται τακτι- 
κώς μεν άπαξ του έτους και κατά μήνα Απρίλιον, εκτάκτως 
δε τη προσκλήσει του Προέδρου Μητροπολίτου, ή τη αιτή¬ 
σει του ενός πέμπτου του αριθμού των εν τη Ιερά Μητρο- 
πόλει επί μέρους Ταμείων Ενοριακής Δράσεως. Προς 
ύπαρξιν απαρτίας απαιτείται να αντιπροσωπεύηται το 1/3 
του όλου αριθμού των Ενοριακών Επιτροπών. 

Εάν κατά την ορισθείσαν ημέραν δεν υφίσταται απαρτία 
η Γενική Συνέλευσις συνέρχεται εντός δεκαημέρου και 
αποφασίζει εγκύρως παρόντων όσων δήποτε μελών. 

Αρθρον 30 

Εις την κατά το προηγούμενον άρθρον συγκαλουμένην 
Συνέλευσιν αναγινώσκεται η έκθεσις των πεπραγμένων 
του Συμβουλίου περί του εν γένει επιτελεσθέντος υπό του 
Κεντρικού Ταμείου και των Ενοριακών τοιούτων έργου και 


της διαχειρίσεώς των, εκφέρονται τυχόν παρατηρήσεις 
επ’ αυτών και συντάσσεται σχετικόν πρακτικόν περί εγκρί- 
σεως ή μη τούτων. 

ΚΕΦΑΛΑΙΟΝ ΣΤ’ 

Τελικά ί Διατάξεις 

’Αρθρον 31 

Το Ίδρυμα καταργείται, κατόπιν αποφάσεως της Γενι¬ 
κής Συνελεύσεως ειδικώς συγκαλουμένης, και εγκρίσεως 
της Ιεράς Συνόδου. 

Μετά την κατάργησιν του Ιδρύματος, η περιουσία αυτού 
περιέρχεται εις τι Φιλανθρωπικόν Ίδρυμα, καθοριζόμενον 
υπό του Μητροπολίτου. 

Άρθρον 32 

Το παρόν καταστατικόν τροποποιείται κατόπιν αποφά¬ 
σεως του Διοικητικού Συμβουλίου του Κεντρικού Ταμείου 
Ενοριακής Δράσεως και εγκρίσεως υπό της Ιεράς Συνό¬ 
δου. 

Άρθρον 33 

Η ισχύς του παρόντος άρχεται από της δημοσιεύσεως 
αυτού εις το Περιοδικόν «ΕΚΚΛΗΣΙΑ» και εις την Εφημε¬ 
ρίδα της Κυβερνήσεως. 

Από της ισχύος του παρόντος καταστατικού καταργείται 
πάσα άλλη διάταξις Κανονισμού περί Κεντρικού ή Ενορια- 
κού Φιλοπτώχου Ταμείου της Ιεράς Μητροπόλεως Αττι- 
κής. 

Άρθρον 34 
Κάλυψις δαπάνης 

Από τας διατάξεις του Κανονισμού αυτού προκαλείται 
δαπάνη εις βάρος του Προϋπολογισμού του νομικού προ¬ 
σώπου της Ιεράς Μητροπόλεως Αττικής το ύψος της 
οποίας δεν δύναται να προσδιορισθή. 

-♦- 

Αριθ. 2141 (5) 

Σύστασις Ιδρύματος με την επωνυμίαν «ΠΝΕΥΜΑΤΙΚΟΝ 

ΠΟΛΙΤΙΣΤΙΚΟΝ ΚΑΙ ΣΥΝΕΔΡΙΑΚΟΝ ΚΕΝΤΡΟΝ» Ιερού 

Ναού Αγίων Αναργύρων Αμαρουσίου της Ιεράς Μητρο¬ 
πόλεως Αττικής. 

Ο ΜΗΤΡΟΠΟΛΙΤΗΣ ΑΤΤΙΚΗΣ 

Έχοντες υπ’όψει: 

1. Τας διατάξεις του άρθρου 29 παράγρ. 2 του Ν. 590/ 
1997. 

2. Τας διατάξεις του άρθρου 20 του υπ' αριθ. 1/1969 
Κανονισμού της Ιεράς Συνόδου (ΦΕΚ 185/Α/11.9.70) εν 
συνδυασμώ προς το άρθρον 67 του Ν. 590/77. 

3. Τας Ευαγγελικός επιταγάς και τους Ιερούς Κανόνας. 

4. Τας υποχρεώσεις ημών προς το χριστεπώνυμον πλή¬ 
ρωμα της καθ' ημάς Ιεράς Μητροπόλεως. 

5. Την υπ’ αριθμ. Μ.Σ. 334/19.6.1997 πρότασιν ημών 
προς την Ιερόν Σύνοδον. 

6. Την από 16.7.1997 Εγκριτικήν Απόφασιν της Ιεράς 
Συνόδου, αποφασίζομεν: 

Συνιστώμεν εις την Ενορίαν Αγίων Αναργύρων Αμαρου- 

σΐου της Ιεράς Μητροπόλεως Αττικής και ως εξηρτημένην 
υπηρεσίαν αυτής, Ίδρυμα υπό την επωνυμίαν «ΠΝΕΥΜΑ¬ 
ΤΙΚΟΝ ΠΟΛΙΤΙΣΤΙΚΟΝ ΚΑΙ ΣΥΝΕΔΡΙΑΚΟΝ ΚΕΝΤΡΟΝ» 
Ιερού Ναού Αγίων Αναργύρων Αμαρουσίου, με σκοπόν την 
πνευματικήν οικοδομήν των χριστιανών και ιδιαιτέρως των 
νέων, την πολιτιστικήν και ηθικήν πρόοδον αυτών συμφώ- 
νως προς την ελληνορθόδοξον παράδοσιν, ως επίσης την 
ψυχαγωγίαν, την καλλιέργειαν της αγάπης εις τας τέχνας 
και τας επιστήμας, την οργάνωσιν επιστημονικών και άλ¬ 
λων Συνεδρίων και γενικώς την παροχήν διευκολύνσεων 
προς ανάπτυξιν δημιουργικών δραστηριοτήτων. 

Πάντα τα αφορώντα εις την λειτουργίαν του ιδρύματος 
καθορίζονται δια του επομένου Κανονισμού, εγκριθέντος 
υπό της Ιεράς Συνόδου. 

Η παρούσα να δημοσιευθή εις την εφημερίδα της Κυ- 
βερνήσεως και το περιοδικόν «ΕΚΚΛΗΣΙΑ». 

Κηφισιά, 24 Ιουλίου 1997 

Ο ΜΗΤΡΟΠΟΛΙΤΗΣ 
ΪΟ Αττικής ΠΑΝΤΕΛΕΗΜΩΝ 


Κανονισμός Λειτουργίας του Πνευματικού, Πολιτιστικού 
και Συνεδριακού Κέντρου I. Ναού Αγίων Αναργύρων 
Αμαρουσίου της I. Μητροπόλεως Αττικής. 

Άρθρον 1 

Έδρα Τίτλος Σφραγίς 

Έδρα του συνιστωμένου Εκκλησιαστικού Ιδρύματος 
υπό την επωνυμίαν: «ΠΝΕΥΜΑΤΙΚΟΝ, ΠΟΛΙΤΙΣΤΙΚΟΝ 
ΚΑΙ ΣΥΝΕΔΡΙΑΚΟΝ ΚΕΝΤΡΟΝ Ι.ΝΑΟΥ ΑΓ. ΑΝΑΡΓΥΡΩΝ 
ΑΜΑΡΟΥΣΙΟΥ ΤΗΣ I. ΜΟΤΡΟΠΟΛΕΩΣ ΑΤΤΙΚΗΣ» είναι 
το ανεγειρόμενον κτίριον πλησίον του Ιερού Ναού Αγίων 
Αναργύρων του Δήμου Αμαρουσίου της Ιεράς Μητροπό¬ 
λεως Αττικής. 

Το ίδρυμα φέρει ιδίαν σφραγίδα, στρογγύλην, εις την 
περιφέρειαν της οποίας αναγράφεται: ΙΕΡΑ ΜΗΤΡΟΠΟ- 
ΛΙΣ ΑΤΤΙΚΗΣ ΠΝΕΥΜΑΤΙΚΟΝ ΠΟΛΙΤΙΣΤΙΚΟΝ ΣΥΝΕ- 
ΔΡΙΑΚΟΝ ΚΕΝΤΡΟΝ ΑΠΩΝ ΑΝΑΡΓΥΡΩΝ ΑΜΑΡΟΥ¬ 
ΣΙΟΥ». Εις το κέντρον αυτής εξεικονίζονται οι Άγιοι Ανάρ¬ 
γυροι. 

Άρθρον 2 
Σκοπός 

Σκοπός του Ιδρύματος είναι η εκτός του Ιερού Ναού 
ανάπτυξις δραστηριοτήτων δια την πνευματικήν οικοδο¬ 
μήν του λαού του θεού και ιδιαιτέρως: 

α) Η κατανόησις υπό των χριστιανών και δη των νέων της 
αποστολής του ανθρώπου εις την κοινωνίαν. 

β) Η μεταξύ των χριστιανών καλλιέργεια ορθοδόξου χρι¬ 
στιανικού φρονήματος και αύξησις αυτής της συνειδή- 
σεως. 

γ) Η προσέγγιοις των νέων εις τα ιδανικά της φυλής μας 
κάτω από την ελληνορθόδοξον παράδοσιν και η επαγγελ¬ 
ματική προαγωγή αυτών. 

δ) Η ψυχαγωγία των νέων και όλων εν γένει των κατοί¬ 
κων μέσα εις τα χριστιανικά ιδεώδη, και 

ε) Η καλλιέργεια της αγάπης προς όλας τας τέχνας και 
επιστήμας που ανάγουν το πνεύμα και δημιουργούν πολι- 
τισμένην κοινωνίαν. 

στ) Η άσκησις της φιλανθρωπίας και η παροχή περιθάλ- 
ψεως εις τους ενδεείς. 


Άρθρον 3 

Μέσα προς επίτευξιν του σκοπού 

Τοιαύτα είναι: 

α) Η πραγματοποίησή χριστιανικών και πολιτιστικών συ¬ 
ναθροίσεων και άλλων πνευματικών και οικοδομητικών 
εκδηλώσεων. 

β) Η διοργάνωσις επιστημονικών, πολιτιστικών και άλ¬ 
λων Συνεδρίων. 

γ) Η οργάνωσις φιλανθρωπικών, ψυχαγωγικών εκδηλώ¬ 
σεων και εκθέσεων. 

δ) Η διοργάνωσις ομιλιών, διαλέξεων, προβολών θρη¬ 
σκευτικών, κοινωνικών, πολιτιστικών και ηθικών κινηματο¬ 
γραφικών ταινιών. 

ε) Η λειτουργία Βιβλιοθήκης. 

στ) Η λειτουργία Σχολής Βυζαντινής Μουσικής. 

ζ) Κάθε άλλον μέσον που θα αποφασίζει κάθε φορά το 
Διοικητικόν Συμβούλιον. 

Άρθρον 4 

Κεντρική Οργάνωσις Διοίκησις 

Το ίδρυμα διοικείται από επταμελές (7) Διοικητικόν 
Συμβούλιον, το οποίον απαρτίζεται ως εξής: 

Πρόεδρος ο Μητροπολίτης Αττικής, Αντιπρόεδρος ο 
εκάστοτε Προϊστάμενος του Ιερού Ναού Αγ. Αναργύρων 
Αμαρουσίου, δύο (2) μέλη του Εκκλησιαστικού Συμβου¬ 
λίου του Ιερού Ναού Αγίων Αναργύρων και τρία (3) μέλη 
λαϊκά, άνδρες ή γυναίκες, που διακρίνονται δια το εκκλη¬ 
σιαστικόν των φρόνημα και την πνευματικήν των κατάρτι- 
σιν. Όλα τα ανωτέρω μέλη διορίζονται δια μίαν τριετίαν 
υπό του Μητροπολίτου Αττικής και δύνανται να επαναδιο- 
ρίζωνται εν όλω ή εν μέρει μετά την λήξιν της θητείας των. 

Το Δ.Σ. συγκροτούμενον εις σώμα εκλέγει τον γραμμα¬ 
τέα και τον ταμίαν αυτού. Οι μετέχοντες του Δ.Σ. προσφέ¬ 
ρουν τας υπηρεσίας των αμισθί. 

Άρθρον 5 

Αρμοδιότητες του Διοικητικού Συμβουλίου 

Αι αρμοδιότητες του Διοικητικού Συμβουλίου είναι: 

1. α) Αποφασίζει δια κάθε θέμα που αφορά εις την εκ- 
πλήρωσιν των σκοπών. 

β) Συνεργάζεται με το Εκκλησιαστικόν Συμβούλιον του I. 
Ναού Αγίων Αναργύρων, καθώς επίσης και με την Τοπικήν 
Αυτοδιοίκησιν και τους τοπικούς φορείς δια την προαγω¬ 
γήν και επίτευξιν των σκοπών του. 

γ) Καταρτίζει τον ετήσιον προϋπολογισμόν και απολογι¬ 
σμόν. 

δ) Μεριμνά δια την εξεύρεσιν οικονομικών πόρων και 
την καλήν και σωστήν λειτουργίαν του ιδρύματος. 

2. α) Αι αποφάσεις λαμβάνονται κατά πλειοψηφίαν. Εις 
περίπτωσιν ισοψηφίας, υπερισχύει η ψήφος του Προέ¬ 
δρου. 

β) Συνέρχεται ανά τρίμηνον ή εκτάκτως, μετά από πρό- 
σκλησιν του Πρόεδρου. 

γ) Αποφασίζει επί παντός θέματος ετέρου, δια το 
οποίον δεν γίνεται λόγος εις τον παρόντα Κανονισμόν. 

3. Το Μητροπολιτικόν Συμβούλιον της Ιεράς Μητροπό¬ 
λεως Αττικής ασκεί έλεγχον επί των αποφάσεων του Δ.Σ. 
εγκρίνον ή απορρίπτον ή τροποποιούν αυτάς. 

Άρθρον 6 

Το Πνευματικόν, Πολιτιστικόν και Συνεδριακόν Κέντρον 
διατηρεί διαχειριστικά βιβλία (Βιβλίον Πρωτοκόλλου, Πρα¬ 
κτικών Δ.Σ., Ταμείου Γραμμάτια Εισπράξεων και Ενταλμά¬ 
των Πληρωμής). Απαντα τα ανωτέρω βιβλία θεωρούνται 
από την Ιεράν Μητρόπολιν Αττικής. 

Άρθρον 7 

Πόροι του Ιδρύματος είναι: 

α) Ετήσια επιχορήγησις από τον Ιερόν Ναόν Αγίων 
Αναργύρων. 

β) Κάθε παροχή του Κράτους ή άλλη νόμιμος επιχορή- 
γησις. 

γ) Δωρεαί και κληρονομίαι υπέρ του Ιδρύματος. 

δ) Τα έσοδα από τας δεξιώσεις μνημοσύνων και κηδειών 
εις την αίθουσαν του Κέντρου. 

ε) Παν έτερον έσοδον μη προβλεπόμενον ανωτέρω. 

Άρθρον 8 

Διάθεσις των πόρων 

Οι ανωτέρω πόροι με απόφασιν του Δ.Σ. διατίθενται: 

α) Δια τον εξοπλισμόν του ιδρύματος. 

β) Δια την προμήθειαν βιβλίων και διοργάνωσιν εορτών 
και εκδηλώσεων. 

γ) Δια τας δαπάνας συντηρήσεως του όλου συγκροτή¬ 
ματος του Ιδρύματος και της λειτουργίας του. 

δ) Δια την αμοιβήν του τυχόν προσληφθησομένου προ¬ 
σωπικού. 

ε) Δια την άσκησιν φιλανθρωπίας και παροχήν περιθάλ- 
ψεως εις τους ενδεείς. 

Το τυχόν χρηματικόν πλεόνασμα της διαχειρίσεως κα¬ 
τατίθεται υπέρ του Ιερού Ναού Αγίων Αναργύρων. 

Άρθρον 9 

Δωρηταί - Ευεργέται 

Το Διοικητικόν Συμβούλιον του Ιδρύματος δύναται να 


ανακηρύξη Δωρητάς και Ευεργέτας είτε εν ζωή, είτε μετά 
θάνατον, τη εγκρίσει του οικείου Μητροπολιτικού Συμ¬ 
βουλίου. 

Άρθρον 10 

Επί παντός θέματος μη διαλαμβανομένου εις τον παρό¬ 
ντα Κανονισμόν, αποφασίζει το Δ.Σ. του Ιδρύματος, τη 
εγκρίσει του οικείου Μητροπολιτικού Συμβουλίου. 

Άρθρον 11 

Ο παρών Κανονισμός τροποποιείται δΓ αποφάσεως του 
Διοικητικού Συμβουλίου, εγκρινομένης υπό του οικείου 
Μητροπολιτικού Συμβουλίου. 

Άρθρον 12 

Το ίδρυμα καταργεΐται με απόφασιν του Μητροπολιτι- 
κού Συμβουλίου της Ιερός Μητροπόλεως Αττικής, όταν 
δεν εκπληρώνει τας εκκλησιολογικάς προϋποθέσεις του, 
ή όταν παρεκκλίνει του σκοπού του ή αυτοί καταστούν 
ανέφικτοι. Κάθε κινητόν και ακίνητον περιουσιακόν στοι- 
χείον, ακόμη και οικονομικόν, μεταβιβάζεται εις τον Ιερόν 
Ναόν Αγίων Αναργύρων Αμαρουσίου. 

Άρθρον 13 

Ο παρών Κανονισμός ισχύει από τότε που θα δημο- 
οιευθή σύμφωνα με τον Νόμον, εις το επίσημον δελτίον 
«ΕΚΚΛΗΣΙΑ» και εις την εφημερίδα της Κυβερνήσεως. 

Άρθρον 14 
Κάλυψις δαπάνης 

Από τας διατάξεις του Κανονισμού αυτού προκαλεΐται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Αττικής, το ύψος της 
οποίας δεν δύναται να προσδιορισθή. 

Κηφισιά, 24 Ιουλίου 1997 

Ο ΜΗΤΡΟΠΟΛΙΤΗΣ 
ί Ο Αττικής ΠΑΝΤΕΛΕΗΜΩΝ 

5248141 

5248188 

Κορίνθου 327 Τ.Κ. 262 23 

ΙΩΑΝΝΙΝΑ 

224581 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248785 

Διοικητήριο Τ.Κ. 454 44 

ΚΟΜΟΤΗΝΗ 

(0651)21901 

(0531)22637 

αποστολή Φ.Ε.Κ. 

ι - 

5248320 

Δημοκρατίας 1 Τ.Κ. 691 00 

26522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣΤΗΣΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 

δρχ· 

Β' (Υπουργικές αποφάσεις κ.τλ.) 

50.000 

2.500 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 

>> 

Δ' (Απαλλοτριώσεις, πολεοδομία κτλ.) 

50.000 

2.500 


Αναπτυξιακών Πράξεων (Τ.Α.Π.Σ.) 

25.000 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 


Παράρτημα (Πίνακες επιτυχόντων διαγωνισμών) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 

„ 

Ανώτατου Ειδικού Δικαστηρίου (Α.Ε.Δ.) 

3.000 » 

150 

>, 

Ανωνύμων Εταιρειών & Ε.Π.Ε. 

250.000 » 

12.500 

>» 

Προκηρύξεων Α.Σ.Ε.Π. 

10.000 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 

» 


* Οι συνδοομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού Του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το πάσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

_Ο» υπηρεσίες κοινού λειτουργούν καθημερινά από 08 . 00 'έως 13 . 00 ' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














